**Csongrád Város Polgármesterétől**

Száma: 01-597-3/2016.

**TÁJÉKOZTATÓ**

**Csongrád Város Önkormányzata Képviselő-testületének**

**2016. március 24-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2016. február 19-én** Gattyán László, aVestfrost Zrt. vezérigazgatójának meghívására tettem látogatást Csongrádi gyárukban. A látogatás során tájékoztatást kaptam a gyár fejlesztési elképzeléseiről.
* **Február 20-án** a Béri Balog Ádám Honvéd Klub közgyűlésén vettem részt.
* **Február 21-én** a Tiszapart SE Teremlabdarúgó Torna helyezettjeinek Cseri Gábor alpolgármester úr és Kiss István elnök úr adta át az érmeket a Sághy Mihály Szakközépiskola tornacsarnokában.
* **Február 22-én**
* a Kossuth Rádió “Hajnal-Táj”című magazinműsorának nyilatkoztam a Belvárosi vendégházak önkormányzati tulajdonba kerülése kapcsán.
* **Február 23-án**
* Farsangi ünnepségen vettem részt a Gondviselés Háza és Ápoló Otthonban.
* Gyovai Gáspár önkormányzati képviselő úr tartott választókörzetében lakossági fórumot.
* **Február 24-én**
* Ujszászi Erikával, a TOURINFORM Iroda vezetőjévelfolytattunk egyeztetést a tervezett Magyar-Román határon átnyúló pályázatok ügyébenTemesváron.
* részt vettem a Cigány Kisebbségi Önkormányzat ülésén, ahol elfogadásra került a 2016. évi költségvetésük.
* **Február 25-én**
* a Városi Televízióban stúdióbeszélgetésen vettem részt.
* A temetői kopjafánál a Kommunizmus áldozataira emlékeztünk. Az áldozatokról megemlékezett Cseri Gábor alpolgármester úr.
* **Február 26-án**
* az Alsó-Tisza-menti Önkormányzati Társulás Társulási Tanácsának ülésén vettem részt Csanyteleken.
* rendkívüli képviselő-testületi ülésen döntöttük az intézményeink alapító okiratának felülvizsgálatáról.
* a Hegyközség új helyen történő elhelyezése ügyében folytattunk egyeztetést a szervezettel közösen.
* az érintett őstermelőknek, mezőgazdasági egyéni vállalkozóknak és az érdeklődőknek Piacfórumot szerveztünk a Piroskavárosi Általános Iskolában.
* **Február 29-én**
* Weszely Tamás, Csongrád Megye Fejlesztéséért Nonprofit Kft. ügyvezetőjével tekintettük át a közösen elkészítendő pályázatokat.
* az önkormányzat intézményeinek vezetőivel megbeszélést tartottunk a Városellátó Intézmény által végzett szállítási és karbantartási munkák ez évi változásairól.
* **Március 1-én**
* a Városi TV-nek adtam interjút az ivóvízminőség javító program kapcsán.
* köszöntőt mondtam a „…Benned a létra” országos vándorkiállítás megnyitóján a Művelődési Központ és Városi Galériában. A kiállításon a fogyatékossággal élő egyéni és csoportos kiállítók alkotásait lehetett megtekinteni.
* **Március 2-án**
* Szegeden Kakas Béla, a Megyei Közgyűlés elnökével, valamint Vadász Csaba megyei főjegyző úrral egyeztettünk TOP-os pályázatok ügyében.
* Szentendrén a MANK Galériában nyílt kiállítás a 25 éves Plein Air Csongrád Nemzetközi Alkotótelep gyűjteményéből nyílt válogatott kiállítás, melyen Cseri Gábor alpolgármester úr tartott köszöntő beszédet.
* **Március 3-án, 5-7--ig szabadságomat töltöttem**.
* **Március 6-án** a Dr. Szarka Ödön Egyesített Egészségügyi és Szociális Intézmény és az EFI Iroda szervezésében „Egy nap a nők egészségéért!” című egészségnapon köszöntöttem a rendezvény résztvevőit. A nap végén Szekeres Adrien adott koncertet a Magyar Király dísztermében, ahol dr. Somogyi Árpád az Egészségügyi és Szociális Bizottság elnöke, az intézmény orvosigazgatója mondott köszöntőt.
* **Március 8-án**
* megbeszélés keretében tájékoztattam a kulturális intézmények vezetőit, hogy március 1-jétől a kulturális referensi munkakört Horváth Varga Margit fogja ellátni.
* a Csongrád Megyei Kereskedelmi és Iparkamara megyei és térségi évértékelő beszámolót tartott, melyen tájékoztató előadást tartottam a város gazdasági helyzetképéről, önkormányzatunk fejlesztési elképzeléseiről a vállalkozások türkében.
* **Március 9-én**
* Budapesten az Első Magyar Önkormányzati Vagyon- és Adósságkezelő Kft. vezetőjével Móricz Zsolt ügyvezetővel folytattam megbeszélést az EFOP, és KEHOP pályázatok kapcsán.
* a Nemzeti Agrárgazdasági Kamara Csongrád Megyei Szervezete és a Települési Agrárgazdasági Bizottság Agárfórumot szervezett változásokról, aktuális kérdésekről.
* **Március 10-én**
* lakossági fogadóórámat tartottam meg.
* a nyári napközis táborral kapcsolatban tartottunk megbeszélést Cseri Gábor alpolgármester úrral, Kovács Tiborné intézményvezető asszonnyal (Esély Szociális és Gyermekjóléti Alapellátási Központ) és Uzsoki Zsuzsanna irodavezető asszonnyal.
* **Március 11-én**
* Cseri Gábor alpolgármester úr vett részt a MH. 37. II. Rákóczi Ferenc Műszaki Ezred Nemzeti Ünnep alkalmából rendezett ünnepi állománygyűlésén.
* a Városi Gyógyfürdő és Uszoda műszaki problémáiról egyeztettünk az érintett munkatársakkal.
* **Március 12-én** megalakulásának 25. éves évfordulóját ünnepelte a „Bölcső” Nagycsaládosok Csongrádi Egyesülete.
* **Március 15-én** a Kossuth szobornál emlékeztünk meg az 1848/49-es forradalom és szabadságharc hőseiről.
* **Március 17-én** a Városi Gyógyfürdő honlapjáról tartottunk megbeszélést Szabó István egyéni vállalkozóval és az érintettekkel.
* **Március 18-án** köszöntöttem a VII. alkalommal megrendezett „Kultúra a turizmusban – Turizmus a kultúrában” egész napos konferencia résztvevőit a Művelődési Központban. A rendezvény levezető elnöke Ács Szilvia, a Szeged és Térsége Turisztikai Nonprofit Kft. ügyvezetője volt. Előadást tartott többek között dr. Ruszinkó Ádám, a Nemzetgazdasági Minisztérium turizmusért felelős helyettes államtitkára. A konferencián vendégként részt vett Szabó Csaba, Hollókő polgármestere.
* **Március 19-én**
* a „Csongrád város irodalmi öröksége” című könyv bemutatóján köszöntő beszédet mondott Cseri Gábor alpolgármester úr a Művelődési Központ színháztermében, a könyvet Fábiánné dr. Szenczi Ibolya, a kötet írója és szerkesztője mutatta be.
* Sudoku Bajnokság Döntőjét tartották a Batsányi János Gimnáziumban. A versenyt Alpolgármester Úr nyitotta meg.
* **Március 22-én**
* a Csongrádi Óvodák 5. alkalommal rendezték meg birkózó házi versenyüket az Ifjúsági Házban, melyen köszöntöttem a kis birkózó bajnokjelölteket.
* a Homokhátsági Regionális Szilárdhulladék Kezelési Konzorcium és a Homokhátsági Regionális Zrt. közgyűlésén képviseltem önkormányzatunkat.
* **Március 23-án**
* a Nagyboldogasszony Katolikus Általános Iskola húsvéti misztériumjátékát tekintettem meg a Nagyboldogasszony templomban.
* részt vettem a Bokrosi Részönkormányzat ülésén.

Csongrád, 2016. március 23.

 Bedő Tamás

 polgármester